Diari Oficial de la Generalitat Valenciana


Sumari del DOGV 5925, del 02-01-2009 (2008/14852)

Notificació de la Resolució del subsecretari de la Conselleria de Benestar Social, de data 5 de setembre de 2008, per la qual es resol acordar la confiscació de la garantia definitiva depositada per l'entitat Crespinell, SL per a respondre del compliment del contracte per a la gestió integral de la residència de tercera edat i centre de dia de Port de Sagunt (València).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5925

Data del DOGV
:   02-01-2009

Secció del DOGV
:   V. ANUNCIS - C) ALTRES ASSUMPTES

Número del document
:   2008/14810


Data del document
:   05-09-2008

Organisme emissor
:   Conselleria de Benestar Social

Tipus de document
:   Edicte

Notificació de la Resolució del subsecretari de la Conselleria de Benestar Social, de data 5 de setembre de 2008, per la qual es resol acordar la confiscació de la garantia definitiva depositada per l'entitat Crespinell, SL per a respondre del compliment del contracte per a la gestió integral de la residència de tercera edat i centre de dia de Port de Sagunt (València). [2008/14132]  
Havent resultat impossible notificar a l'entitat mercantil Crespinell, SL, en el domicili comunicat per la mencionada a esta administració per a tal fi, la Resolució del subsecretari de la Conselleria de Benestar Social, de data 5 de setembre de 2008, per la qual es resol acordar la confiscació de la garantia definitiva depositada per l'entitat Crespinell, SL, per a respondre del compliment del contracte per a la gestió integral de la Residència de Tercera Edat i Centre de Dia de Port de Sagunt (València) i, així mateix, de conformitat amb el que establix l'article 59.5 de la Llei de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, de modificació de l'anterior, es fa públic el text íntegre de l'esmentat acord, a fi que el present anunci servisca de notificació d'este:   
RESOLUCIÓ DE CONFISCACIÓ PARCIAL  
Vist l'expedient de contractació GR/0117/02/01 gestió integral de la Residència de Tercera Edat i Centre de Dia de Port de Sagunt (València).  
Antecedents de fet  
Primer. En data 31 d'octubre de 2001, es va formalitzar la relació contractual entre la Conselleria de Benestar Social i el Gabinet Tècnic DE Treball Social, SL I Crespinell, SL, com a membres del consell d'administració de l'empresa adjudicatària, "Neletass, SL", actuant D. Luis Javier Marín Corral, amb NIF 66.129.288-P, i el Sr. Juan Ramón Ferris Tortajada, amb NIF 55.327.983-V, respectivament, en representació de les esmentades empreses, i ambdós, de forma mancomunada, en nom i representació de Neletass, SL per a la prestació de la gestió integral de la Residència de Tercera Edat i Centre de Dia de Port de Sagunt (València), per un període de quatre anys, comptadors des de l'endemà de la data de formalització del contracte i finalitzarà en tot cas el 14 de setembre de 2005.  
Segon. Per a respondre del compliment del contracte es va constituir, el 17 d'octubre de 2001 per part de l'empresa Crespinell, SL, fiança definitiva per un import trenta-set milions huit-centes setanta-sis mil set-centes vint-i-nou pessetes (76.622.116.ptes) equivalents a dos-cents vint-i-set mil sis-cents quaranta-tres euros amb setanta-tres cèntims (227.643,73?), carta de pagament número 4601V003161CO.  
Tercer. Que el 22 de juny de 2005 es va formalitzar una pròrroga per al període del 15 de setembre al 31 d'octubre de 2005, ambdós inclusivament.  
Quart. Que finalitzada la prestació, el Servici de Contractacions i Inversions sol·licita el 19 de gener de 2006 a la Direcció Territorial de Benestar Social de València (DTBS) que, a fi de procedir a la devolució de la fiança definitiva, remeten el certificat de conformitat o disconformitat pel servici prestat per l'empresa NELETASS, SL  
Quint. Que en data 10 de gener de 2007 l'esmentada empresa sol·licita la devolució de l'aval presentat al seu dia i es trasllada el 16 la sol·licitud a la direcció territorial.  
Sext. Que en data 31 d'octubre de 2007 l'empresa sol·licita novament la devolució de l'aval.  
Sèptim. Que el 19 de novembre de 2007 es rep de la direcció territorial escrit en què s'informa que s'han quedat per reparar o reposar una sèrie d'elements d'inventari de la Residència i Centre de Dia de Port de Sagunt, així com que les millores oferides no s'han realitzat en la seua totalitat. La citada DTBS considera que la situació exposada suposa un incompliment contractual per part de l'empresa Neletass, SL, amb un perjuí econòmic per a l'administració de la Generalitat que ascendix a cent vint-i-cinc mil set-cents trenta-huit euros amb seixanta cèntims (125.738,60 €).  
Octau. Havent sigut notificat l'acord d'inici a tots els interessats en el procediment, i havent-se procedit a la publicació del dit acord en el DOCV en data 2 d'abril de 2004, davant de la impossibilitat de notificar-ho a l'entitat mercantil Crespinell, SL, seguint el que preceptua la Llei de Règim Jurídic de les Administracions Públiques i Procediment Administratiu Comú, en data de registre d'entrada 18 de desembre de 2007, l'empresa Neletass, SL presenta al·legacions com ara "quant a la resta d'elements, i encara que estem segurs d'haver-los reposat al concloure el contracte, fa més de dos anys, atesa la seua escassa quantia entenem que si la Conselleria considera que no queden compensats amb la quantitat de gastos fets en millores o amb els 37.008,56 euros embargats pel jutjat social per salaris que no ens corresponien, ens oferim a adquirir-los i aportar-los en el termini que s'establisca a este efecte", sol·licitant, "deixar sense efecte la resolució d'iniciació de procediment de confiscació de fiança perquè la meua part ha complit el contracte amb escreix, així com amb les millores oferides. Així mateix, que s'acorde una solució a la quantitat embargada per impagament de salaris (per ordre del jutjat social) que va patir esta empresa per un període de temps en què encara no era contractista de la conselleria; així com el pagament dels interessos de demora pendents".  
Així mateix, l'empresa al·lega que ha executat la totalitat de les millores, fins i tot per major import del reflectit en el contracte, no obstant això, respecte dels elements d'inventari pendents de reparar o reposar, només fa menció de les cortinetes.  
Nové. En data 7 de febrer de 2008 té entrada informe complementari de la direcció territorial de Benestar Social informant sobre les al·legacions presentades per l'empresa Neletass, SL, en les quals s'assenyala que s'entenen justificades les millores efectuades quant a personal i formació, les factures de les quals aporta l'empresa, no així el corresponent als elements d'inventari, ja que només al·ludix a les cortinetes, assenyalant en resposta a això la direcció territorial que "respecte als elements d'inventari a reparar o reposar, l'empresa Neletass aporta com a prova factura de data 02/11/2005 per un import de 974,40- en concepte de metres de confecció de cortinetes de 6 finestrals, mentres que el que se li reclama és la reposició de les cortinetes de les habitacions, el valor de la qual ascendix a 8.041,64?. Indica la inexistència de relació entre el que al·lega i el que s'ha reclamat, per la qual cosa considera que l'incompliment contractual ascendix a 9.433,83?, amb el desglossament següent:  
Desé. Quant a l'al·legació de Neletass sobre que al seu dia ells no van presentar l'aval, sinó un tercer en nom seu i que "donats els canvis accionarials produïts fa anys, Crespinell, SL, que és, segons diu la resolució objecte d'estes al·legacions, qui va presentar l'aval, no manté cap relació amb esta empresa, per la qual cosa a més de com és d'irregular tal situació, inexplicable per a qui ara regix l'empresa, entenem que hauria de ser part en este procediment", cal assenyalar que l'article 46 del TRLCAP regula la possibilitat que les garanties siguen constituïdes per un tercer diferent del contractista, per això en cap cas no s'ha produït irregularitat invalidant en el present supòsit.  
Així mateix, cal indicar que esta administració ha procedit a donar audiència a tots els interessats en el procediment, sent Crespinell, SL, un dels reconeguts com a tals, atés que va ser l'empresa que va prestar la garantia del present contracte, seguint el que disposa l'article 46.2 del TRLCAP.  
Onzé. En relació al que ha al·legat Neletass respecte a la quantia embargada per ordre del jutjat social i la qual reclamen a esta Conselleria, van ser informats al seu dia que segons el que establix la sentència núm. 482/01, de 10 de desembre de 2001, del Jutjat Social núm. 2 de València es va absoldre la Conselleria de Benestar Social de les pretensions instades en contra seua, per la qual cosa esta Conselleria es troba exempta de tot pagament respecte d'això.  
Dotzé. Respecte als interessos de demora de les certificacions mensuals que al·lega Neletass, SL, s'informa que s'ha comunicat a l'Oficina de Programació Pressupostària i Administració Econòmica per a la seua tramitació.  
Tretzé. En data d'entrada 28 de febrer de 2008 es reben noves al·legacions de l'empresa respecte de l'informe complementari de la direcció territorial, en què reiteren les al·legacions i peticions contingudes en el seu escrit anterior, afegint-hi que les cortinetes van ser comprades i depositades en el magatzem del centre i que s'han valorat per un preu desorbitat.  
Catorzé. Per mitjà d'escrit presentat en data 2 d'abril de 2008, l'empresa Crespinell, SL, avalista de Neletass, SL en el present contracte, al·lega que "esta empresa mai no ha sigut adjudicatària de cap contracte amb la Conselleria de Benestar Social, per la qual cosa correspon a l'adjudicatari, segons l'article 41 de la Llei de Contractes, constituir la garantia i no entén com la Conselleria pretén confiscar un aval d'esta empresa, que, a més de no ser-ne adjudicatària, des de fa diversos anys no manté cap relació amb l'adjudicatària en haver-ne venut la seua participació social.  
Que l'única explicació possible és que, irregularment, l'administrador de Gabinet de Treball Social, SL, i al seu torn de Neletass, SL, presentara davant de la Conselleria un aval que Bancaixa va fer a Crespinell, SL i li va entregar a la dita persona, però amb l'única i exclusiva finalitat que servira de contraaval a l'aval que Neletass, SL, al seu torn, havia de fer com a adjudicatària i presentar davant de la Conselleria".  
No obstant això, i tal com s'assenyala en l'antecedent desé de la present resolució, l'article 46 del TRLCAP regula la possibilitat que les garanties siguen constituïdes per un tercer diferent del contractista, per això en cap cas no s'ha produït irregularitat invalidant en el present supòsit.  
Quinzé. Remeses les anteriors al·legacions a la direcció territorial de Benestar Social, esta remet informe en què assenyala que es ratifica en l'informe complementari rebut en data 7 de febrer de 2008, considerant que l'incompliment contractual per part de l'empresa Neletass, SL ascendix a 9.433,83 euros.   
Setzé. En data 20 de juny de 2008 i basant-se en les indicacions de l'Advocacia de la Generalitat, de data 15 de maig de 2008, es procedix a sol·licitar a la direcció territorial informe pel qual procedisca a desvirtuar totes i cada una de les al·legacions de l'empresa Neletass, i en concret aquelles relatives a l'inventari efectuades per escrit amb registre d'entrada 28 de febrer de 2008  
Desseté. El 16 de juliol de 2008 la direcció territorial de Benestar Social informa que:  
"-  
Reposició de cortinetes en les habitacions  
L'empresa Neletass SL al·lega :  
1. Que van quedar en magatzem pendents de col·locar  
2. Que la factura per un import de 974,40 euros correspon a cortinetes per a 26 finestres  
3. Que el preu que se'ls reclama de 160 euros per cortineta és desorbitat  
1. L'empresa Gesmed, actual adjudicatària del contracte per a la gestió de la Residència de Tercera Edat i Centre de Dia de Port de Sagunt, informa per mitjà d'ofici de data 27 de juny de 2008 dels següents punts:  
a) No consta ni documentalment ni físicament l'entrada en magatzem de cap tipus de tela per a confeccionar les esmentades cortinetes  
b) Tampoc consta que haja sigut substituïda cap d'estes amb posterioritat. Totes les cortinetes de les habitacions procedixen de l'equipament d'origen o hauran sigut substituïdes amb anterioritat a la gestió de Gesmed.  
2. Que la factura per un import de 974,40 euros corresponent a la compra de 42 metres de tela, indica amb claredat que correspon a 6 finestrals.  
3. Respecte al seu valor, el pressupost elaborat per l'empresa Almacenes el Visillo es referix a la cortineta confeccionada i col·locada.  
L'empresa Neletass SL aporta com a element probatori de la seua al·legació, catàlegs genèrics, on s'inclouen preus a partir d'un import, però no es pot considerar com un pressupost de confecció i col·locació de cortinetes adequades i específic per a la residència.  
Elements a reposar o reparar  
L'empresa Neletass, SL al·lega:  
1. L'existència d'un acord amb l'empresa Gesmed, pel qual esta seria l'encarregada d'esmenar les deficiències pendents a la finalització del contracte.  
2. Que es proposa la confiscació pel valor d'adquisició de nous elements en compte de la seua reparació.  
Sobre això cal informar:  
1. Que si existia un acord amb Gesmed per a la reposició o reparació d'elements deteriorats, entenem que este no vincula l'administració contractant.  
2-. L'empresa adjudicatària del contracte de la gestió integral del centre està obligada, d'acord amb l'apartat 3.2 del plec de clàusules administratives que el regixen, a la seua reposició. Per a la qual cosa l'empresa va disposar d'un temps més que suficient, sense oblidar-nos que estes haurien d'estar en perfecte funcionament durant la vigència del contracte.  
Al seu dia van tindre l'opció de reparar o reposar, sense que ho feren, per això atés el temps transcorregut, es considera que és més operativa la seua adquisició.  
?"  
En data 30 de juliol la present resolució ha sigut objecte d'informe per l'Advocacia de la Generalitat,  
Fonaments de dret  
I. El que establix la clàusula primera del plec de clàusules administratives particulars (d'ara en avant PCAP) relativa al règim jurídic aplicable al contracte, i en concret el Text Refós de la Llei de Contractes de les Administracions Públiques (TRLCAP) i el Reglament General de la Llei de Contractes (RGLCAP).  
II. Els capítols I i III del títol IV de la Llei 30/92, de 26 de novembre de Règim Jurídic de les Administracions Públiques i Procediment Administratiu Comú, en la redacció donada per la Llei 4/1999, quant a iniciació, ordenació i instrucció del procediment administratiu.  
III. L'art. 43.2.b) i 44 del TRLCAP a l'indicar que la garantia definitiva respon de les obligacions derivades del contracte i dels danys i perjuís ocasionats a l'administració amb motiu de l'execució o de l'incompliment del contracte, en relació amb les clàusules dotzena del contracte i la setzena del PCAP.   
IV- El que disposa l'article 84 de la Llei de Règim Jurídic de les Administracions Públiques i del Procediment Administratiu Comú, en què s'establix el tràmit d'audiència per a formular al·legacions.  
V. L'article 46 del TRLCAP que indica que les persones o entitats distintes del contractista que presten garanties a favor d'este no podran utilitzar el benefici d'excussió a què es referix l'article 1.830 i concordants del Codi Civil. L'avalista o assegurador està considerat part interessada en els procediments que afecten la garantia prestada.  
VI. L'article 56.1 del RGLCAP que assenyala que l'aval ha de ser solidari respecte a l'obligat principal, amb renúncia expressa al benefici d'excussió i pagador al primer requeriment de la Caixa General de Depòsits o establiments públics equivalents de les comunitats autònomes.   
VII. L'article 44 del TRLCAP, la disposició addicional sèptima del TRLCAP i l'informe 16/2000 de la Junta Consultiva de Contractació Administrativa sobre la improcedència de devolució de la garantia sol·licitada per silenci positiu.  
VIII. El Decret 116/2007, de 27 de juliol, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Benestar Social.  
IX. La Resolució de 30 de gener de 2001, del conseller de Benestar Social, sobre delegació de l'exercici de competències en determinats òrgans de la Conselleria (DOGV núm. 3.936, de 9 de febrer), modificada per la Resolució de 16 de febrer de 2001, del conseller de Benestar Social (DOGV núm.. 3.944, de 21 de febrer).   
Vistos els preceptes invocats i la resta de de pertinent aplicació, resolc:  
Primer  
Acordar la confiscació de la garantia definitiva carta de pagament número 7539U121486CM, del contracte de gestió integral de la Residència de Tercera Edat i Centre de Dia de Port de Sagunt (València), adjudicat a l'empresa Neletass, SL per un import de nou mil quatre-cents trenta-tres euros amb huitanta-tres cèntims (9.433,83 euros)  
Segon  
Autoritzar la cancel·lació per un import de dos-cents díhuit mil dos-cents nou euros amb noranta cèntims (218.209,90 EUROS) en concepte de la diferència existent entre la garantia definitiva aportada per l'empresa (227.643,73 €) i la quantitat que cal ingressar (9.433,83 €) en concepte de confiscació.  
La present Resolució esgota la via administrativa i en la seua contra podrà interposar-se recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació, segons el que disposen els articles 10,1 a) i j), i 46.1 de la Llei Reguladora de la Jurisdicció Contenciosa Administrativa, Llei 29/98, de 13 de juliol, així com l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, una vegada modificat per la Llei 4/1999. Tot això sense perjuí que el recurrent utilitze qualsevol altra via que considere oportuna.  
València, 5 de setembre de 2008.- El subsecretari (PD DOGV núm. 3.936, de 9 de febrer de 2001): Mariano Vivancos Comes.